Muliñeira d'Ancadeira/Xota de Fariñas/Muñeira d'Herminio/Muñeira'l Monte Areo Un de los ritmos más espardíos per tol país ye'l 6/8, al que-y dan munchos nomes: muñera, muñeira, gallegada, etc. De toes elles escoyimos una que nos deprendió'l gaiteru Antón de Fonduveigas (Degaña), que ye nacíu n'Ancadeira (Santalla  d'Ozcos). Llueu va un son que fixo popular el gaiteru cangués José Tejón"Fariñas", figura perimportante na tradición musical del sudoccidente asturianu, que morrió l'añu 1991 (vaya'l nuestru homenax pa elli). Terminamos con dos muñeres que fiximos nosotros: la primera ta dedicada a Herminio Villaverde (d'A Fonfría -A Fonsagrada-), instrumentista de trompa yá muertu; la última, una muñera a la manera central, ta dedicada a un monte que cada día ye menos monte por mor de los homes: el Monte Areo, en Montiana  (Xixón).